CELEX: 62017TN0492
Language: sk
Date: 2017-07-31 00:00:00
Title: Vec T-492/17: Žaloba podaná 31. júla 2017 – Fleig/ESVČ

25.9.2017   
            
            
               SK
            
            
               Úradný vestník Európskej únie
            
            
               C 318/20
            
         Žaloba podaná 31. júla 2017 – Fleig/ESVČ
   (Vec T-492/17)
   (2017/C 318/27)
   Jazyk konania: nemčina
   
      Účastníci konania
   
   
      Žalobca: Stephan Fleig (Berlín, Nemecko) (v zastúpení: H. Tettenborn, Rechtsanwalt)
   
      Žalovaná: Európska služba pre vonkajšiu činnosť (ESVČ)
   
      Návrh
   
   Žalobca navrhuje, aby Všeobecný súd:
   
               —
            
            
               zrušil rozhodnutie z 19. septembra 2016, ktoré prijal riaditeľ riaditeľstva Európskej služby pre vonkajšiu činnosť (ESVČ) pre ľudské zdroje, konajúci ako orgán oprávnený na uzatváranie pracovných zmlúv, o ukončení pracovnej zmluvy žalobcu uzavretej na dobu neurčitú s účinnosťou k 19. júnu 2017 (v znení rozhodnutia o ukončení, ktoré vyplývalo zo zamietnutia sťažnosti žalobcu 19. apríla 2017),
            
         
               —
            
            
               uložil ESVČ povinnosť zaplatiť žalobcovi ako náhradu nehmotnej ujmy, ktorú utrpel, príslušnú sumu, ktorej presná výška sa ponecháva na úvahu Všeobecného súdu,
            
         
               —
            
            
               uložil ESVĆ povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod založený na zjavne nesprávnom posúdení Európskej služby pre vonkajšiu činnosť (ESVČ)
            
         
               2.
            
            
               Druhý žalobný dôvod založený na porušení povinnosti náležitej starostlivosti, zásady riadnej správy vecí verejných (článok 41 Charty základných práv Európskej únie), zásady proporcionality, ako aj ochrany pred bezdôvodným prepustením (článok 30 Charty základných práv Európskej únie) zo strany ESVČ
            
         
               3.
            
            
               Tretí žalobný dôvod založený na porušení práva byť vypočutý, ktoré je zakotvené v článku 41 ods. 1 a v článku 41 ods. 2 písm. a) Charty základných práv Európskej únie